Limingan kirkko

Limingan kirkko on Limingan luterilaisen seurakunnan kirkko. Kirkko on valmistunut vuonna 1826, ja tyyliltään se on uusklassinen tasavartinen keskeisesti korostettu ristikirkko. Kirkkoon mahtuu noin 850 henkilöä. Kirkkorakennuksen ovat suunnitelleet Anders Fredrik Granstedt ja Anton Wilhelm Arppe, joskin tornin suunnittelijaksi on mainittu myös Carl Ludvig Engel. Kirkon rakentamisesta vastasi kirkonrakentaja Heikki Kuorikoski, joka teki suunnitelmiin monia muutoksia. Alttaritaulun on maalannut Oskar Nylander vuonna 1849. Kirkkoa vanhemman kellotapulin on rakentanut Grels Norling vuonna 1733.

Kirkon vieressä sijaitseva vanha hautausmaa on ollut käytössä ainakin vuodesta 1760 vuoteen 1899, jolloin nykyinen hautausmaa on perustettu Rantakylään. Limingan sankarihautausmaa sijaitsee kuitenkin vanhalla hautausmaalla.

Limingan seurakunta itsenäistyi vuonna 1477 ja on siten Pohjanmaan vanhimpia.

Lähteet

Viitteet

Aiheesta muualla 

Limingan seurakunta
Lakeuden kulttuuripolku – kirkot

Limingan nähtävyydet
Kirkko
Pohjois-Pohjanmaan kirkkorakennukset
Suomen puiset ristikirkot
Uusklassinen arkkitehtuuri
Suomen 1820-luvulla rakennetut kirkot